Diari Oficial de la Generalitat Valenciana


Sumari del DOGV 6605, del 09-09-2011 (2011/9249)

ORDRE 2/2011, de 2 de setembre, de la Conselleria d'Infraestructures, Territori i Medi Ambient, per la qual s'aprova la modificació parcial de traçat de determinats camins ramaders afectats pel desenvolupament urbanístic del sector Torre de la Sal del PGOU de Cabanes, i els accessos nord i sud a la CN-340 adscrits a aquest, al terme municipal de Cabanes.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6605

Data del DOGV
:   09-09-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/9249


Data del document
:   02-09-2011

Organisme emissor
:   Conselleria d'Infraestructures, Territori i Medi Ambient

Tipus de document
:   Ordre

ORDRE 2/2011, de 2 de setembre, de la Conselleria d'Infraestructures, Territori i Medi Ambient, per la qual s'aprova la modificació parcial de traçat de determinats camins ramaders afectats pel desenvolupament urbanístic del sector Torre de la Sal del PGOU de Cabanes, i els accessos nord i sud a la CN-340 adscrits a aquest, al terme municipal de Cabanes. [2011/9249]  
Vista la sol·licitud de l'Ajuntament de Cabanes, de data 16 de gener de 2007, sobre la modificació de traçat dels camins ramaders inclosos al sector Torre de la Sal del seu terme municipal, on s'hi adjunta un exemplar del projecte de l'agent urbanitzador, la mercantil Construcciones Castellón 2000, SAU, de data novembre de 2006, i el certificat del Ple de l'Ajuntament de data 22 de desembre de 2006, on s'aprova aquest projecte, com també un annex de fitxes de les finques aportades i els resultants dels camins ramaders proposats en el projecte de reparcel·lació forçosa del sector esmentat (document refós de desembre de 2006), en les quals s'inclou la superfície dels camins ramaders afectats pels accessos nord i sud al sector des de la CN-340.  
Els camins ramaders inclosos en l'àmbit de la nova ordenació urbanística del sector Torre de la Sal van ser classificats com a necessaris al terme municipal de Cabanes per Ordre Ministerial de data 22 de desembre de 1962, i publicats en el BOE de data 23 de gener de 1963 i en el BOP de data 16 de febrer de 1963, i són els següents:  
- VP-12, assagador de la Mollonada, amplària legal de 20,89 metres, a cavall entre Orpesa i Cabanes.  
- VP-14, assagador del Camí de l'Atall, amplària legal de 8 metres.  
- VP-21, assagador del Pou Nou, amplària legal de 14 metres.  
- VP-22, assagador de la Torre de la Sal, amplària legal de 14 metres.  
- VP-23, assagador de la Casella, amplària legal de 14 metres.  
Aquest document de classificació constitueix, juntament amb el Reial Decret 2365/84, de 8 de febrer, pel qual es transfereixen a la Comunitat Valenciana béns i serveis en matèria de conservació de la natura, el títol que té la Generalitat sobre els camins ramaders anteriorment esmentats.   
Vista l'homologació i el pla parcial del sector Torre de la Sal, aprovat per acord de la Comissió Territorial d'Urbanisme de Castelló en la sessió celebrada el 14 de desembre de 2005, i publicat en el Butlletí Oficial de la Província de Castelló, de data 31 de desembre de 2005. Com també la declaració d'impacte ambiental de data 17 d'octubre de 2005, emesa per la Direcció General de Gestió del Medi Natural de la llavors Conselleria de Territori i Habitatge.  
Vista la resolució del llavors conseller de Medi Ambient, Aigua, Urbanisme i Habitatge, de data 5 de juny de 2008, en la qual resol acordar l'inici de l'expedient STMA/SF/VP/MT/4/2007 de modificació de traçat dels camins ramaders afectats pel sector Torre de la Sal del terme municipal de Cabanes, i accessos nord i sud a la CN-340 adscrits a aquest, com també la desafectació de l'ús ramader d'aquells trams classificats originàriament i que en la nova ordenació urbanística tenen una altra destinació d'acord amb la legislació vigent, sempre que s'integren en la trama urbana i la seua superfície no compute com a superfície del sector.  
L'expedient esmentat s'ha tramitat d'acord amb el que disposa la instrucció de la Direcció General de Gestió del Medi Natural sobre procediments administratius de camins ramaders, de data 27 de novembre de 2006.  
Vist l'ofici de l'Ajuntament de Cabanes de data 27 de març de 2009, en el qual s'adjunta la nova documentació redactada per l'agent urbanitzador en data octubre de 2008, la qual consta dels documents següents:   
1. Descripció detallada per trams de la integració dels camins ramaders en la nova ordenació urbanística.  
2. Descripció detallada per trams dels camins ramaders que s'han de desafectar del domini públic ramader.  
3. Descripció de la integració final de la VP-21, assagador del Pou Nou.  
Assagador de la Mollonada 10.289,75 m² 8.639,69 m²(1)  
Assagador de la Casella 2.117,19 m², 0 m²(2)  
Assagador de la Torre de la Sal 11.129,21 m² 11.415,74 m²  
Assagador del Camí de l'Atall 13.085,62 m² 26.759,46 m²  
Assagador del Pou Nou 18.278,60 m² 11.419,58m²(3)  
   
(1) La superfície restant s'inclou en l'assagador del Camí de l'Atall  
(2) La seua superfície queda inclosa en l'assagador del Camí de l'Atall   
(3) La superfície restant s'inclou en l'assagador del Camí de l'Atall  
  
\* \* \* \* \*  
4. Quadre resum de superfícies de camins ramaders abans i després de la nova ordenació urbanística.  
5. Taula detallada per trams de superfícies de camins ramaders, traçat actual, traçat modificat i restes que s'han de desafectar.  
6. Plànol full núm. 04, escala 1:2000, de data octubre de 2008, on s'aprecien els trams desglossats en la taula de superfícies anterior.  
7. Certificat de l'aprovació de la documentació anterior en el Ple de març de 2009.   
Vist l'informe del tècnic instructor, amb el vistiplau del cap de la Secció Forestal, de data 14 de maig de 2009, en el qual es descriuen els trams del nou traçat dels camins ramaders proposat en la nova ordenació urbanística, com també la descripció detallada de terrenys corresponents als camins ramaders per als quals es proposa la desafectació de l'ús pecuari, i que consten grafiats en el plànol full núm. 04, escala 1:2000, de data octubre de 2008. A aquest informe s'adjunta una taula desglossada de superfícies en què es distingeixen els diferents conceptes i els casos en què es troba cadascun dels fragments dels camins ramaders en relació amb els instruments de planejament aprovats, el contingut dels quals es dóna ací per reproduït.  
Vist l'escrit de l'alcalde de l'Ajuntament de Cabanes, de data 31 de març de 2010, en el qual s'indica que l'Ajuntament ha rebut l'informe tècnic i la proposta d'aprovació de data 14 de maig de 2009, del tècnic instructor d'aquest expedient STMA/SF/VP/MT/004/2007 i comunica la seua conformitat a aquesta proposta d'aprovació.  
Vist l'ofici del director territorial de Castelló, de data 12 d'abril de 2010, en el qual es proposa l'aprovació de la modificació parcial de traçat i la desafectació dels camins ramaders afectats en l'àmbit del sector Torre de la Sal i accessos nord i sud des de la N-340, adscrits a aquest, del vigent PGOU de Cabanes.  
Vistos els informes del Servei de Gestió Forestal, de dates 22 de juny i 11 de juliol de 2011, favorables a l'aprovació de l'expedient en els termes exposats en l'informe del tècnic instructor de data 14 de maig de 2009.  
Vista la proposta del director general de Gestió de Medi Natural, de data 11 de juliol de 2011, favorable a l'aprovació de la modificació parcial dels camins ramaders afectats pel sector Torre de la Sal, del PGOU de Cabanes, i els accessos nord i sud a la CN-340, adscrits a aquest, al terme municipal de Cabanes, com també la desafectació de l'ús ramader dels trams originals que en la nova ordenació urbanística se'ls assigna un altre ús, en els termes indicats en l'informe del tècnic instructor de data 14 de maig de 2009.  
De conformitat amb l'article 12 de la Llei 3/1995, de 23 de març, de Camins Ramaders, els nous traçats proposats dels camins ramaders en conjunt, compleixen les condicions següents:  
1. L'interés públic de la proposta motivat per l'aprovació definitiva de l'homologació i el PDAI del sector Torre de la Sal, i les condicions establides en l'Acord de la Comissió Territorial d'Urbanisme de Castelló en la sessió de 14 de desembre de 2005.  
2. Manteniment de la integritat superficial. Els nous traçats proposats per al conjunt dels camins ramaders afectats dins del sector Torre de la Sal i accessos nord i sud, adscrits a aquest, mantenen la integritat superficial, ja que aporten terrenys amb superfície resultant major de 58.234,47 m² respecte de la inicialment aportada de 54.900.37 m², que com a béns de domini públic no adquirits onerosament, conforme a l'article 171.2 de la LUV, s'entendrà substituïdes les unes per les altres.   
En la documentació d'octubre 2008 definitivament aprovada pel Ple municipal de 26 de març de 2009, consta el còmput següent de superfícies dels camins ramaders afectats pel desenvolupament urbanístic en el traçat actual i el nou proposat:  
  
Vereda de la Molloná 10.289,75 m², 8.639,69 m² (1)  
Colada de la Casilla 2.117,19 m², 0 m² (2)  
Colada de Torre la Sal 11.129,21 m², 11.415,74 m²  
Colada del Camí de l'Atall 13.085,62 m², 26.759,46 m²  
Colada del Pou Nou 18.278,60 m², 11.419,58m² (3)   
  
(1) La superficie restante se incluye en la colada del Camí de l'Atall  
(2) Su superficie queda incluida en la colada del Camí de l'Atall   
(3) La superficie restante se incluye en la colada del Camí de l'Atall3. Idoneïtat dels itineraris i traçats. Des del punt de vista funcional, els nous traçats aportats són idonis ja que permeten el trànsit ramader, si escau, i altres usos compatibles i complementaris, com amb l'ús de vianants i de bicicletes, ja que s'integren com a passejos de vianants/cicloturístics, i milloren la seguretat viària, en anar annexos però desvinculats longitudinalment aquells de les calçades de vials destinats per a trànsit de vehicles motoritzats.  
4. Continuïtat. Els nous traçats, en el seu disseny com a passejos de vianants/carril bici, tenen tots continuïtat fora de l'actuació urbanística, i en concret cap als espais naturals protegits del Prat de Cabanes-Torreblanca i el Desert de les Palmes.  
Vist l'informe favorable de l'Advocacia General de la Generalitat, de data 22 de juliol de 2011, remés a la Direcció General de Medi Natural en data 27 de juliol de 2011.  
Vistos els preceptes legals esmentats i la resta de concordant i pertinent aplicació, i fent ús de les atribucions que, com a titular del departament a què es troba adscrit el bé, la titularitat del qual posseïsc en virtut de l'article 1 del Decret 11/2011, de 28 de juliol de 2011, del president de la Generalitat, pel qual es nomenen consellers, secretària i portaveu del Consell (DOCV núm. 6576, de 29.07.2011),   
  
ORDENE  
  
Article 1  
Aprovar la modificació parcial del traçat dels camins ramaders núm. 12, l'assagador de la Mollonada, núm. 14, assagador del Camí de l'Atall; núm. 21, l'assagador del Pou Nou; núm. 22, l'assagador de la Torre de la Sal, i núm. 23, l'assagador de la Casella, afectats per la nova ordenació urbanística del sector Torre de la Sal, del PGOU de Cabanes, i els accessos nord i sud a la CN-340, adscrits a aquest, al terme municipal de Cabanes, com també la desafectació de l'ús ramader dels trams originals que en la nova ordenació urbanística se'ls assigna un altre ús, sol·licitada per l'Ajuntament de Cabanes, conforme es descriu en l'annex d'aquesta ordre. I amb subjecció als condicionants establits en l'informe tècnic de data 14 de maig de 2009 i a l'obtenció de tota la resta d'autoritzacions i llicències que legalment procedisquen.  
  
Article 2  
Desafectar els trams dels camins ramaders descrits en la memòria i grafiats en els plànols del projecte de modificació de traçat de l'agent urbanitzador (mercantil Construcciones Castellón 2000, SAU), de novembre de 2006, amb els ajustos que consten en els documents d'octubre de 2008, presentats per l'Ajuntament de Cabanes.  
  
Article 3  
Classificar o afectar els nous traçats proposats dels camins ramaders, descrits en la memòria i plànols del projecte esmentat, amb els ajustos que consten en els documents d'octubre 2008, indicats anteriorment. Aquests terrenys s'han d'inscriure a favor de la Generalitat lliure de càrregues.  
  
DISPOSICIÓ FINAL  
  
Aquesta ordre entra en vigor l'endemà de ser publicada en el Diari Oficial de la Comunitat Valenciana.  
  
València, 2 de setembre de 2011  
  
La consellera d'Infraestructures, Territori i Medi Ambient,  
ISABEL BONIG TRIGUEROS  
ANNEX  
  
Descripció detallada dels trams del nou traçat dels camins ramaders afectats per la nova ordenació urbanística del sector Torre de la Sal, del PGOU de Cabanes, i els accessos nord i sud a la CN-340, adscrits a aquest  
  
VP-12 Assagador de la Mollonada  
Tram A. Entre la rotonda est de l'enllaç viari amb la N-340 i l'actual pas elevat sobre el ferrocarril València-Barcelona, el camí ramader, després de la modificació, adopta la configuració d'una plataforma que acull un carril cicloesportiu de 2,40 metres d'amplària útil efectiva, separat amb un rastell de la resta del vial i al costat nord, llevat del pont sobre el ferrocarril, una franja d'amplària variable per a plantació lineal d'arbratge.  
Tram B. Entre el pas sobre el ferrocarril i la primera rotonda del viari P.RV3, el camí ramader, després de la modificació, adopta la configuració d'una plataforma que acull un carril cicloesportiu de 2,40 metres d'amplària útil efectiva i una franja lineal de 8,15 metres d'amplària per a plantació lineal d'arbratge.  
Tram C. A la primera rotonda del viari P.RV3, el camí ramader, després de la modificació, adopta la configuració d'una plataforma de nou metres d'amplària total, perimetral a la rotonda, que conté un carril cicloesportiu de 2,40 metres, i la resta és vorera de vianants dotada d'escocells amb plantació lineal d'arbratge en la separació entre el carril bici i la part principal de la vorera. La plataforma de vianants i cicloesportiva creua el viari P.RV2 del sector mitjançant passos de zebra senyalitzats i identificats, a més, com a itinerari ramader amb preferència de pas.  
Tram D. Entre les dues rotondes del viari P.RV3, el camí ramader, després de la modificació, discorre per dues plataformes independents. D'un costat ocupa 3 metres de l'ample d'un bulevard l'ús ramader del qual es complementa amb el corresponent a l'assagador d'Entretermes del terme municipal d'Orpesa. L'ample total del bulevard és de 9 metres i es destina a passeig de vianants, carril cicloesportiu i plantació lineal d'arbratge. Per l'altre costat adopta la configuració d'una vorera de vianants de 2,95 metres amb escocells. Les dues plataformes es connecten en ambdós extrems d'aquest tram mitjançant passos de zebra senyalitzats i identificats, a més, com a itinerari ramader amb preferència de pas.  
Tram E. A la segona rotonda del viari P.RV3, el camí ramader, després de la modificació, adopta la configuració d'una plataforma de nou metres d'amplària total, perimetral a la rotonda, que conté un carril cicloesportiu de 2,40 metres, i la resta és vorera de vianants dotada d'escocells amb plantació lineal d'arbratge. La plataforma de vianants i cicloesportiva creua el viari P.RV1 del sector mitjançant un pas de zebra senyalitzat i identificat, a més, com a itinerari ramader amb preferència de pas.  
Tram F. Entre la segona rotonda del viari P.RV3 i la zona de parc públic litoral de la franja litoral, el camí ramader, després de la modificació, discorre per dues plataformes independents. D'un costat ocupa 5,25 metres d'un ample d'un bulevard l'ús ramader del qual es complementa amb el corresponent a l'assagador d'Entretermes al terme municipal d'Orpesa. L'amplària total del bulevard és de nou metres i es destina a passeig de vianants i plantació lineal d'arbratge. De l'altre costat adopta la configuració d'una vorera de vianants de set metres amb escocells. Les dues plataformes es connecten en ambdós extrems d'aquest tram mitjançant passos de zebra senyalitzats i identificats, a més, com a itinerari ramader amb preferència de pas.  
Tram G. El tram final de l'assagador de la Mollonada, abans d'entroncar amb l'assagador del Mar, després de la modificació, discorre, en un tram curt, integrat en la zona de parc públic litoral. Adopta un ample aproximat de 6,65 metres i es destina en exclusiva a facilitar l'accessibilitat de vianants a les platges.   
VP-23 Assagador de la Casella  
Aquest camí ramader, en el tram inclòs en el sector Torre de la Sal, desapareix després de la modificació de traçat dels camins ramaders.  
VP-22 Assagador de la Torre de la Sal  
Tram A. Entre el límit de l'actuació al pont del ferrocarril València-Barcelona i la rotonda central del viari P.RV2, el camí ramader, després de la modificació, adopta la configuració d'una franja de 14 metres d'ample total en la qual quasi 6 metres es pavimenten com a vorera de vianants amb escocells i integra un carril cicloesportiu, i la resta conserva un tractament natural amb plantació lineal d'arbratge.  
Tram B. A la rotonda central del viari P.RV2, el camí ramader, després de la modificació, adopta la configuració d'una plataforma de 14 metres d'amplària total, perimetral a la rotonda, destinada a vorera de vianants dotada d'escocells amb plantació lineal d'arbratge en què s'integra un carril cicloesportiu. La plataforma de vianants creua el viari P.RV2 del sector mitjançant passos de zebra senyalitzats i identificats, a més, com a itinerari ramader amb preferència de pas.  
Tram C. En aquest tram entre la rotonda central del vial P.RV2 i el passeig marítim, el camí ramader s'integra en un bulevard d'ús íntegrament de vianants. Concretament els 14,25 metres de l'ample del camí ramader es destinen a sengles de vianants i carril cicloesportiu, amb un traçat lleument sinuós, complementats amb plantacions lineals d'arbratge. Als encreuaments del camí ramader amb viaris secundaris de l'ordenació s'estableixen passos de zebra senyalitzats i identificats, a més, com a itinerari ramader amb preferència de pas.  
Tram D. Entre el passeig marítim i la línia de domini públic maritimoterrestre (DPMT) després de la qual, ja fora del sector, el camí ramader entroncarà amb els assagadors de la Mar i de la Torre de la Sal, el traçat del camí ramader s'integra en una àrea enjardinada, parc públic litoral. Els 14 metres de l'ample del camí ramader es destinen a sendes amb paviments de vianants i de terra compactada, complementats amb plantacions lineals d'arbratge.  
VP-14 Assagador del Camí de l'Atall  
Tram A. Entre la segona rotonda del vial P.RV3 i coincidint amb el primer tram del viari P.RV.1, el camí ramader, després de la modificació, adopta la configuració d'una plataforma contínua que acull una vorera d'1 metre separada per un rastell de la resta del vial, un carril cicloesportiu de 4 metres i una nova vorera a manera de passeig marítim de 10 metres. Entre el carril bici i l'àmplia vorera de vianants s'ubiquen escocells i parterres per a plantació lineal d'arbratge i espècies arbustives de separació.  
Tram B. Al segon tram del viari P.RV1, el camí ramader, després de la modificació, es correspon amb la totalitat del viari, que en aquest tram està exempt de tot trànsit motoritzat. Té una amplària total de 18 metres i acull una vorera de 4 metres, un carril cicloesportiu de 4 metres i una nova vorera a manera de passeig marítim de 10 metres. Separant el carril bici d'ambdós voreres es disposen escocells i parterres per a plantacions lineals d'arbratge i altres espècies arbustives.  
Tram C. Al tercer tram del viari P.RV1, el camí ramader, després de la modificació, adopta la configuració d'una plataforma contínua de 13 metres que acull un carril cicloesportiu de 2,40 metres i una vorera a manera de passeig marítim d'aproximadament 10 metres. Entre el carril bici i la part rodada del viari es disposa d'un parterre lineal per a espècies de separació i al passeig de vianants s'ubiquen escocells per a la plantació lineal d'arbratge.  
VP-21 Assagador del Pou Nou  
Tram A. A la rotonda oest del nou enllaç viari amb la N-340, el camí ramader, després de la modificació, adopta la configuració d'una plataforma que acull un carril cicloesportiu d'1,50 metres i una vorera de vianants d'ample variable entorn d'un metre, separats amb un rastell de la resta de la rotonda destinada a trànsit motoritzat.  
Tram B. Entre la rotonda oest del nou enllaç viari i la N-340, el camí ramader, després de la modificació, s'incorpora al pas elevat sobre la carretera i adopta la configuració d'un carril cicloesportiu d'1,50 metres d'ample útil efectiu, separat del trànsit motoritzat mitjançant una vorera d'emergència i, a l'altre costat del vial, una vorera de vianants de dos metres d'ample. El camí ramader es completa amb una franja d'amplària variable en el costat nord destinada a plantació lineal d'arbratge.  
  
Tram C. En el curt tram de pont sobre la N-340, el camí ramader adopta la configuració d'un carril cicloesportiu d'1,50 metres d'ample útil i efectiu i una vorera de vianants de dos metres d'ample, ambdós separats del trànsit motoritzat mitjançant voreres d'emergència de seguretat.  
Tram D. Entre el pont sobre la N-340 i la rotonda est del nou enllaç viari, el camí ramader, després de la modificació, s'incorpora al pas elevat sobre la carretera amb la configuració d'un carril cicloesportiu d'1,50 metres d'ample útil efectiu, separat del trànsit motoritzat mitjançant una vorera d'emergència i, a l'altre costat del vial, una vorera de vianants de 2 metres d'ample. El camí ramader es completa amb una franja d'amplària variable entorn d'1,50 metres al costat de l'esmentada plataforma en la seua meitat nord destinada a la plantació lineal d'arbratge.  
Tram E. A la rotonda est del nou enllaç viari amb la N-340, el camí ramader, després de la modificació, adopta la configuració d'una plataforma perimetral que en la meitat nord acull un carril cicloesportiu d'1,50 metres i en la meitat sud una vorera de vianants de 2 metres d'ample, ambdós separats amb un rastell de la vorera d'emergència i la calçada de la rotonda destinada a trànsit motoritzat. El camí ramader es completa amb una franja d'amplària variable entorn d'1,50 metres al costat de l'esmentada plataforma en la seua meitat nord destinada a plantació lineal d'arbratge.  
Tram F. Entre la rotonda est del nou enllaç viari amb la N-340 i l'accés al sector sota la via del ferrocarril València-Barcelona, el camí ramader, després de la modificació, adopta la configuració d'una plataforma de 2,50 metres d'ample que acull un carril cicloesportiu i una vorera de vianants, separada amb un rastell del viari destinat a trànsit motoritzat. El camí ramader es completa amb una franja d'amplària variable entorn de dos metres al costat de l'esmentada plataforma destinada a la plantació lineal d'arbratge.  
Tram G. Entre l'accés al sector sota la via del ferrocarril València-Barcelona i la rotonda nord del vial P.RV2, el camí ramader, de 9,20 metres d'ample després de la modificació, adopta la configuració d'una plataforma que acull un carril cicloesportiu de 2,40 metres i una vorera de vianants d'aproximadament 2,05 metres separades mitjançant un parterre lineal de la resta del viari destinat a trànsit motoritzat. El camí ramader es completa amb part de la ribera d'una cuneta-séquia d'aproximadament 3,95 metres, actualment ja integrada en l'ample legal i apta per a la plantació lineal d'arbratge en el seu coronament.  
Tram H. A la rotonda nord del viari P.RV2, el camí ramader, després de la modificació, adopta la configuració d'una plataforma d'aproximadament 7,50 metres que acull un carril cicloesportiu de 2,40 metres i una vorera de vianants amb escocells per a plantació lineal d'arbratge en el costat nord, ambdós separats mitjançant un parterre lineal del viari destinat a trànsit motoritzat.  
Tram I. Entre la rotonda nord del vial P.RV2 i l'entroncament amb el passeig marítim i l'assagador del Camí de l'Atall, el camí ramader, d'uns 8 metres d'ample (variable) després de la modificació, acull un carril ciclosportiu de 2,40 metres i una vorera de vianants d'aproximadament 1,85 metres, ambdós separats mitjançant un parterre lineal del viari destinat a trànsit motoritzat. El camí ramader es completa amb part d'una cuneta-séquia d'aproximadament 2,95 metres, actualment ja integrada en l'ample legal i apta per a la plantació lineal d'arbratge en el seu coronament.  
Tram J. Entre l'entroncament amb l'assagador del Camí de l'Atall i el final del camí ramader quan es troba amb el camí del Pont Roig, el camí ramader de 12,70 metres d'ample total després de la modificació manté un tractament molt semblant a l'actual configuració, amb una plataforma d'ús de vianants i plantacions lineals d'arbratge, integrada en una zona enjardinada. En l'ample total del camí ramader s'inclou també part d'una cuneta-séquia d'aproximadament 1,70 metres, ja actualment integrada en l'ample legal i apta per a la plantació lineal d'arbratge en el seu coronament.   
Descripció detallada de la desafectació de l'ús ramader dels trams originals dels camins ramaders, que en la nova ordenació urbanística se'ls assigna un altre ús.  
VP-12 Assagador de la Mollonada  
Tram A. Després de la modificació del traçat del camí ramader resultarà desafectada la part d'aquest tocant al terme municipal d'Orpesa, en una franja contínua d'amplària variable, coincident amb la superfície d'aquest asfaltada i destinada al trànsit motoritzat.  
Tram B. Després de la modificació del traçat del camí ramader resultarà desafectada la part d'aquest tocant al terme municipal d'Orpesa, en una franja contínua d'aproximadament 4 metres d'ample, coincident amb la superfície d'aquest asfaltada i destinada a trànsit motoritzat.  
  
Tram C. Després de la modificació del traçat resultarà desafectada en aquest tram la totalitat de l'actual ample ramader ja que queda emplaçat al mig d'una rotonda destinada al trànsit motoritzat.  
Tram D. Després de la modificació del traçat resultarà desafectada en aquest tram una franja de 6 metres d'ample de l'actual per coincidir amb superfície asfaltada del vial P.RV3 destinada al trànsit motoritzat.  
Tram E. Després de la modificació del traçat resultarà desafectada en aquest tram la part de l'actual ample ramader que queda emplaçat en la rotonda destinada al trànsit motoritzat.  
Tram F. Després de la modificació del traçat resultarà desafectada en aquest tram una franja d'aproximadament 5,25 metres d'ample de l'actual camí ramader per coincidir amb superfície asfaltada del vial P.RV3, destinada a l'estacionament i trànsit de vehicles motoritzats.  
Tram G. Després de la modificació, no fa falta la desafecció de l'actual superfície pecuària d'aquest tram.  
VP-23 Assagador de la Casella  
Tram A. Després de la modificació de traçat, aquest camí ramader, en el tram inclòs en el sector Torre de la Sal, entre el domini públic del ferrocarril València-Barcelona i el final del seu traçat, no té continuïtat amb cap altre recorregut ramader i desapareix en tota la seua amplària i extensió.  
VP-22 Assagador de la Torre de la Sal  
Tram A. Després de la modificació del traçat del camí ramader resultarà desafectada la part d'aquest destinada a viari S.RV4, a excepció de la part coincident amb la vorera nord.  
Tram B. Després de la modificació del traçat resultarà desafectada en aquest tram la totalitat de l'actual ample pecuari per quedar emplaçat al mig d'una rotonda destinada al trànsit motoritzat.  
Tram C. Després de la modificació del traçat, per haver-se desplaçat cap al nord, la seua amplària total actual resultarà desafectada de l'ús ramader, coincidint en la pràctica totalitat amb el viari S.RV3, destinat a trànsit motoritzat, estacionament i voreres de vianants.  
Tram D. Després de la modificació del traçat, per haver-se desplaçat parcialment cap al nord, resultarà desafectada de l'ús ramader la part no coincident amb el nou traçat, que rebrà un tractament enjardinat englobat en el parc públic litoral.  
VP-14 Assagador del Camí de l'Atall   
Tram A. Després de la modificació del traçat del camí ramader resultarà desafectada la part de l'antic assagador el traçat del qual pel camí de l'Atall no coincideix amb el passeig marítim proposat. En aquest tram només es desafecta una part menor, ja que l'inici del passeig se superposa a l'antic camí de l'Atall.  
Tram B. Després de la modificació del traçat del camí ramader resultarà desafectada la part de l'antic assagador el traçat del qual pel camí de l'Atall no coincideix amb el passeig marítim proposat. En aquest tram es desafecta la totalitat de l'antic traçat, a excepció de l'encreuament amb l'assagador de la Torre de la Sal, que passa a integrar àrees enjardinades, viaris i parcel·les edificables.  
Tram C. Després de la modificació del traçat del camí ramader resultarà desafectada la part de l'antic assagador el traçat del qual pel camí de l'Atall no coincideix amb el passeig marítim proposat. En aquest tram es desafecta la totalitat de l'antic traçat que passa a integrar viaris i parcel·les edificables.  
VP-21 Assagador del Pou Nou  
Tram A. Després de la modificació del traçat, l'actual camí ramader pot desafectar-se en aquest tram en la pràctica totalitat del seu ample legal, ja que coincideix amb la rotonda destinada al trànsit motoritzat.  
  
Tram B. Després de la modificació del traçat, l'actual camí ramader pot desafectar-se en aquest tram en la seua totalitat ja que coincideix amb un traçat viari motoritzat que desemboca en l'encreuament amb la N-340.  
Tram C. Després de la modificació del traçat, l'actual camí ramader pot desafectar-se en aquest tram en la seua totalitat ja que coincideix amb l'actual encreuament a nivell amb la N-340.  
Tram D. Després de la modificació del traçat, l'actual camí ramader pot desafectar-se en aquest tram en la seua totalitat ja que coincideix amb un traçat viari motoritzat que desemboca en l'encreuament amb la N-340.  
Tram E. Després de la modificació del traçat, l'actual camí ramader pot desafectar-se en aquest tram en la pràctica totalitat del seu actual ample legal ja que coincideix amb una rotonda destinada al trànsit motoritzat.  
Tram F. Després de la modificació del traçat, l'actual camí ramader pot desafectar-se en aquest tram en la major part del seu ample legal, a un costat i a l'altre del traçat modificat, ja que coincideix amb un viari destinat al trànsit motoritzat i amb una séquia col·lectora d'aigües pluvials.  
Tram G. Després de la modificació del traçat, l'actual camí ramader es desafecta en una franja d'aproximadament 2,50 metres dins del sector per coincidir amb part del viari P.RV4a destinada a trànsit motoritzat, i podrà desafectar-se una altra estreta franja d'aproximadament 2,50 metres fora del sector, actualment coincident amb part d'una séquia col·lectora d'aigües pluvials.  
Tram H. Després de la modificació del traçat, resultarà desafectat en aquest tram la totalitat de l'actual ample ramader, ja que queda emplaçat al mig d'una rotonda destinada al trànsit motoritzat.  
Tram I. Després de la modificació del traçat, l'actual camí ramader es desafecta en una franja d'aproximadament quatre metres dins del sector, per coincidir amb la part del viari P.RV4a destinada a trànsit motoritzat, i pot desafectar-se una altra franja d'aproximadament 2,30 metres fora del sector, actualment coincident amb part d'una séquia col·lectora d'aigües pluvials.  
Tram J. Després de la modificació del traçat, l'actual camí ramader pot desafectar-se en una franja d'aproximadament 2,35 metres fora del sector, actualment coincident amb part d'una séquia col·lectora d'aigües pluvials.